На базе лесатэхнічнага інстытута ў 1934 г. была арганізавана самастойная кафедра грамадскіх навук, якой загадваў дацэнт М.І. Ахрэмчык. У склад кафедры ўваходзілі Т.А. Базылёў і выкладчык Ф.Т. Касцюковіч. Праз тры гады, у 1937 г. на базе кафедры грамадскіх навук, была створана кафедра асноў марксізму-ленінізму, дзе былі больш дакладна вызначаны яе навуковыя напрамкі. Гэтая кафедра разам з іншымі грамадскімі навукамі, уключала вывучэнне студэнтамі палітычнай эканоміі.